PÖÖRDEPUNKT
Tere tulemast saatesse "Pöördepunkt"! Mina olen Muyiwa.
Tänase saate külalised on Kirk Franklin ja Osmond Collins.
Enamus inimesi teab Kirk Franklin'it tänu tema muusikale.
Aga nad ei pruugi teada, et ta on ka raamatute autor.
Oma uues raamatus räägib ta, elutormidega toimetulekust
vallalisena, abielus olles ja lapsevanemana.
Meie saate produtsent pidas temaga maha avameelse vestluse
käsitledes teemat, mida enam jaolt välditakse - seks.
Räägime täna sinu uuest raamatust "Blueprint" (e. "Plaan"),
mis teatud kohtades on ikka väga otse ja omadega.
Sa räägid vallalistest ja abielust ja teemast, millest vaevu räägitakse...
Seksist! Öelge see välja! Seks! Mis seal karta!
Me elame 21.sajandil ja ei saa nüüd seksist räägitud!
No räägime siis seksist. Siinkohal meenub üks samanimeline laul.
Kuid alustame vallalistest, sest meil on palju vallalisi vaatajaid.
Mainid oma raamatus vallalisi, kes sageli arvavad,
et abielludes kaob ka nende üksindustunne.
See on nii vale. - See on vale? Räägi, mis ohud sellega kaasnevad?
Kui arvad, et abielu lahendab kõik su probleemid, olles suur õnnistus,
ootab sind ees suur pettumus.
Sest ilmas on väga palju abieluinimesi, kes tunnevad end üksiku -ja õnnetuna.
Väga palju neid, kes ei koge oma elus seda nö. "Tuhkatriinu lugu",
mistõttu seda on oluline teada.
Ma ise olen abielus ja väga õnnelikus abielus.
Samas üksindustunne ei tee vahet - oled sa abielus või mitte.
Olen mõned päevad sõidus olnud, mistõttu helistasin koju ja kuulsin taustal,
kuidas nad seal kõik naersid ja neil oli nii lõbus.
Mu kaasa ütles mulle: "Sind on raske kuulda, helistan tagasi!"
Ja ma istun seal oma hotellitoas, vaadates mingit saadet ja mõeldes:
"Einoh, lahe tõesti! Juhhuuuu, pidu!"
Nii et üksindustunne võib tabada kõiki.
Las ma küsida midagi, mida paljud vallalised kindlasti mõtlevad:
"No mis abieluinimestel viga rääkida! Neil pole aimugi, mida ma tunnen."
Usun, et suurim võitlus peitubki mõttes, et mida siin enam oodata?
Mis mõtet sel' kõigel on? Va. see, et Piibel käsib oodata.
Kui aga jätta Piibel kõrvale, siis mis on kogu ootamise mõte?
Las ma öelda - te ei kuula siin üht abielumeest, kes püüab te tuju tõsta.
Ma olen elanud enamuse oma elust üksi ja seeläbi ka üksikuna.
Isegi, et ma andsid plaate välja ja pidasin suuri kontserte,
tundsin ma end ikkagi üksikuna.
Ja üksinduse suurimaks "võlutrikiks", mille ta alati esile toob, on seks.
Sest sageli sa otsid pigem kaaslast,
kuid samas on meeste jaoks raske jätta kaaslast nautides riided selga.
Meeste jaoks on väga raske nautida naise seltskonda
ilma, et see seksini välja viiks.
Seetõttu tahaks öelda kõigile vallalistele, et enamus mu elust kulges nii.
Ja isegi kui ma abiellusin, ei kadunud see kusagile.
Üks huvitav asi, millest rääkisid, oli nö. "show korraldamise" teema
ja ohud, mis kaasnevad sellega, kui vallalised seksivad enne abielu.
Räägi sellest pisut lähemalt.
Nii on, sest vallaliste seks on show.
See on esitlus, mille osas loodad "lisaloole".
Nii et sa teed kõikvõimaliku avaldamaks "publikule" muljet,
et nad uuesti tagasi tuleks. Sa teed asju, mis pole tegelikult sinust.
Sest tegelikult sa ei tea isegi, kes sa oled või mida täpselt soovid?
Seks on loodud avastamiseks oma hingesugulasega.
Ja kui sa ta leiad, veedate te aastaid, et oma "show"d lihvida.
Mille poolest siis vallaliste seks abielu seksist erineb?
Abielu seks tähendab kisendavaid lapsi tagatoas
ja mitte vaid kõrgeid kontsakingi.
Abielu seks käib vahel ilma meigita ja vahel ajal, kui keegi koputab uksele.
Sellega kaasneb sageli naise sünnitusest moondunud keha
või mehe liibekad trussarid, mille naine käsib kohe ringi vahetada.
Abielu seks ei ole show, vaid ehe elu.
Seal pole küsimus esitluses, vaid selles, kuidas saada enam üheks.
Põhjus, miks Jumal on öelnud: "Kuni surm teid lahutab" on selles,
et just täpselt nii kaua kulubki, et kedagi tundma õppida.
Mis oleks veel see üks asi seksi kohta, mida vallalistele öelda?
See on kingitus, mida saab täiuslikult nautida vaid abielus olles.
Abielus, kus oled ühte liidetud oma sõbraga; oma hingesugulasega.
Nii et vallalised - pidage vastu!
Pidage vastu! See on ettevalmistusaeg, mil' teha suuri tegusid.
See pole mitte needus, vaid õnnistus!
Andke meile FB teada, mida teie arvate?
PÖÖRDEPUNKT
"Rohi kuivab ära, õieke närtsib...
aga meie Jumala sõna püsib igavesti." Jesaja 40:8
Tere tulemast tagasi!
Nina Landes oli andekas ülistaja,
kuid kulus palju aega, enne kui see tema elus esile tuli.
Täna jagab ta meiega, kuidas vaid üks tegu oleks hävitanud kogu ta elu.
Mu ema ütles, et ma ülistasin juba 10-kuusena. See oli mul veres.
Ma teadsin, et Jumal on olemas ja et Püha Vaim on olemas,
aga ma ei teadnud, kes Ta täpselt on.
Hakkasin eksperimenteerima asjadega, mis olid leiged ja hallid alad mu jaoks.
Veetsin aega inimestega, kes tõmbasid pidevalt kanepit ja jõid.
Mida enam ma jõin, seda rohkem juua tahtsin.
Samas lõikas see läbi kõik mu tunded ja mu peas valitseva kaose.
Ajaks, kui olin 17-aastane, pidasin laupäeva õhtuti pidu
ja ülistasin pühapäeva hommikuti ülistusmeeskonnas.
Hakkasin kohtamas käima 18.a. ja mäletan, kuidas mu isa anus:
"Palun ära käi temaga!", kuid ma ei kuulanud teda.
Olin vihane nii isa kui ema peale ega usaldanud nende juhtimist.
Olin suhtes väga agressiivse mehega, kes sundis mind seksuaalsuhtesse.
Ja kuigi olin läinud kompromissidele kõige muu osas oma elus,
olin siiski kindel, et ei taha seksida enne, kui olen abielus.
Ta aga avaldas mulle nii palju survet, et ma tahtsin sellest suhtest välja.
Päeval, mil läksin temaga suhet lõpetama,
sattusin väga vägivaldse, julma ja deemonliku seksuaalkuriteo ohvriks.
See hävitas mu täielikult.
Tundsin, otsekui mingi asi teisest maailmast
oleks tunginud mu reaalsusesse
ja röövinud selle ühe ja ainsa puhta identiteedi, mis mul veel oli.
Tulin koju ja läksin otse vannituppa. Panin nii kuuma vee jooksma kui sain
ja lootsin, et kui seisan seal võimalikult kuuma veel all,
siis ei tunne end nii räpasena.
Et tunnen end taas puhtana.
Aga kui kuum see vesi ka polnud ja kui väga ma ka poleks end nühkinud,
ei kadunud see kuhugile.
Igakord, kui sellest rääkisin, muutusin üha vihasemaks,
sest kõigil oli 100 vastust mu jaoks.
Mulle öeldi: "Mehed on väga visuaalsed.
Kui neid stimuleerida, ei suuda nad vastutada oma tegude eest.
Seega see on sinu vastutus hoida neid kontrolli kaotamast."
Mida enam kõik need kristlased seda juttu rääkisid, seda enam tundsin:
Mis toimub? Kes te üldse olete? Kes Jumal on? Mis see kristlus on?
Olen nii viihane...Vihkan teid kõiki! Vihkan Jumalat ja mehi...vihkan elu.
Hakkasin mõtlema, kuidas endalt elu võtta.
Olin nii vihane ja nii katki. Ma ei tahtnud kellegi nõu ega abi,
sest kõik andsid mõista, et oleksin ise saanud takistada kõike juhtunut.
Inimesed isegi küsisid:
"Miks sa vastu ei hakanud? Kas sa ikka hakkasid vastu?"
Ja ma mõtlesin, kuidas üldse saab midagi sellist küsida?
Loomulikult ma hakkasin vastu! Aga ma polnud piisavalt tugev...
Kogu loole tagasi mõeldes tean, et oleksin pidanud rohkem võitlema;
oleks pidanud leidma mõne muu viisi, mis kindlasti oli olemas...
Ma tõukasin eemale nii Jumalat kui kõiki kristlasi;
tõmbusin eemale kõigest, mis oleks saanud mind päästa.
Mäletan, kuidas mu ülistusjuhid helistasid kord ja ma läksin neile külla.
Mida enam aega nendega veetsin, seda enam Jumal mind huvitama hakkas.
Mida enam avastasin Tema armastuse, seda enam armastasin Teda vastu.
Mulle meeldib see piiblisalm, mis ütleb:
"Ta armastab palju, sest on palju andeks saanud."
Nii on ka minuga.
See oli ka aeg, mil kohtusin oma praeguse abikaasa Ryan'iga.
See on tõeline armastuslugu, mis on kingitus Jumalalt.
See oli raske teekond; sügav ja vastuolude rohke teekond,
kus pidin vaatama oma elu ja südame sügavaimatesse soppidesse,
kandes need Jumala ette.
Ütlesin: "Siin ma olen - just sellisena nagu ma olen!
Kas sa endiselt tahad mind?" Ja Jumal vastas alati: "Tahan."
Jumal tahab meid isegi siis, kui oleme katki ja murtud.
Eriti just siis, et teha meid taas terveks.
Tagasi tulles lugu mehest, kes kohtus oma ammu kadunud isaga
kõige ebatavalisemas kohas üldse. Jääge meiega!
PÖÖRDEPUNKT
"Rohi kuivab ära, õieke närtsib...
aga meie Jumala sõna püsib igavesti.” Jesaja 40:8
Tänud liitumast meiega!
Enam kui midagi muud, tahtis Roy Smith teada, kes on ta isa?
Lõpuks ta soov ka täitus,
kuid tegu polnud üldsegi mitte tavapärase kokkusaamisega!
Tundsin, et mind on röövitud. Miks mul pole isa? Kes ta üldse on?
Roy Smith ei teadnud, kes ta isa on ja see põhjustas talle valu
isegi täiskasvanuna, kui ta juba pastorina teenis.
Oli aegu, kus tundsin end väga ebamugavalt.
Eriti pastorina, kui julgustasin kogudust veetma isadepäeval aega koos isadega.
Kuid üks luhtunud äritehing viis Roy kokku oma kadunud isaga.
Koguduse juhatus otsustas kirikule oma hoone osta,
kuid neile ei antud laenu.
Kuni Roy tutvus vahendajaga, kes lubas, et aitab neil laenu saada.
Ta ütles, et mis iganes hoone leiame, aitab ta meil kindlasti laenu saada
läbi finantsasutuste, kes peamiselt toetavadki just kirikuid.
Roy ja kogudus olid vaimustuses, kui omale päris oma hoone said.
Kuni üks päev helistas FBI ja süüdistas teda pettuses.
Kui advokaat laenupabereid lähemalt uurima hakkas,
selgus, et vahendaja oli susserdanud laenu saamiseks kiriku varadega.
Minu allkiri oli kõigil paberitel...
Roy saadeti 15-kuuks vangi.
Mõtlesin endamisi: "Jumal, sa ei saa lasta sel sündida!"
Vanglas oli mul vestlus nõustajaga, kes rääkis vangla kodukorrast.
Mainides mu kongikaaslase nime, pidin äärepealt toolilt kukkuma.
Ta mainis Roy Melton'i nime. See oli ju mu isa.
Kui Roy lõpuks oma kongi viidi, ootas teda seal tõepoolest ees ta isa,
kes istus kinni uimastite smuugeldamise eest.
Nende viimasest kohtumisest oli möödas 20 aastat.
Seespidi tundsin end kui 6-aastane poisike.
Oleks nii väga tahtnud teda kallistada.
Samas ka kartsin. Ma polnud kindel, kas armastan või vihkan teda.
Ma ei teadnud, kas äkki tema vihkab mind?
Olin seda nii kaua endas kandnud ega teadnud, mis õige, mis vale.
Ühel päeval märkas ta isa ajalehe väljalõikeid - kõik Roy kohta.
Ta teadis mu kohta kõike. Mu kooliaja saavutusi ja abiellumist;
isegi seda kohtuasja, mis mind vangi tõi.
Ta teadis minu kohta kõike,
samas kui mina olin alati arvanud, et ta ei tea ega hooli minust üldse.
Kui lugesin artiklit selle kohta, kuidas ta oma esimese kiriku avas,
tundsin suurt isalikku uhkust ja käisin ringi rind kummis ees.
Roy ja isa hakkasid oma suhet üles ehitama.
Olles 8 kuud kinni istunud, palus vanglakaplan Roy'd kõnelema.
Roy kutsus ka isa kaasa, kuid isa keeldus.
Miski mu sees ütles: "Mine, mine!"
Ja korraga otsekui üks käsi haaras mind ja viis mu kaasa.
Roy'd paluti teenistuse lõpus esitada altarikutse.
Enamus kinnipeetavaid on väga kinnised, mistõttu keegi ei tule ka ette.
Kõikvõimalikud "avalikud etteasted" pole moes. Seda lihtsalt ei tehta.
Nii et kui altarikutse esitasin, ei osanud ma kedagi oodata.
Kuid seekord oli teisiti.
Oma pilku tõstes nägin kedagi tulevat ja see oli mu isa.
Nähes teda pisarais ette tulemas, teadsin, et ta annab oma elu Jumalale.
Jumal aitas mind õigele teele, avades mulle pääste läbi värava.
See oli minu vabaduse algus.
Kallistasin oma isa ja hakkasin nutma.
Tundsin lähedust me vahel, mis oli sügav ja imeline!
Paar nädalat hiljem vabastati Roy hea käitumise eest ennetähtaegselt.
Ta isa vabanes 2009.a. ja nende suhe on täiesti taastunud.
Roy kirjutas nende teekonna ja Jumala tegude kohta ka raamatu.
Kõik asjad tõepoolest töötavad lõpuks välja.
Mu armastus ja pühendumine Jumala suhtes on tugevamad.
Ja ma ei kujutaks oma elu enam teistmoodi ettegi.
Arvasin enne, et mul on hea elu,
aga alles nüüd kogen seda ülikülluslikku elu, mis usklikele tõotatud.
Me kõik kogeme raskusi, mis pole igakord tingitud meist endist.
Ehk on keegi eksinud su vastu või hüljanud su;
või su enda eksimused on nii suured,
et sa ei suuda neid klaarida nendega, kes sulle kallid.
Kuid mul on häid uudiseid! Äsja nähtud lugu pole harv erand,
vaid üle maailma on miljoneid inimesi,
kelle rasked olukorrad on töötanud nende kasuks.
Neil kõigil on aga midagi ühist - see on suhe Jeesusega.
Ta töötab kõik asjad välja meie kasuks.
Ja Ta teeb seda ka sinu heaks, kui vaid kutsud Ta oma ellu.
Seetõttu võid paluda ühes minuga:
Issand Jeesus,
ma tulen Su ette kindlalt teadmata, kas Sa oled olemas või mitte.
Kuid olukord, milles olen, on päriselt reaalne.
Kõik asjad on minu vastu ja ma ei saa sinna midagi parata.
Kuid olen täna kuulnud,
et Sina saad võtta kõik selle, mis ei toimi
ja panna selle toimima nii minu kui mu pere heaks.
Ma palun, et tuleksid mu ellu ja koju. Et pööraksid minu ja mu laste saatuse.
Pööra me kodused olukorrad, mida mina ei suuda hallata, taas heaks.
Ma palun Sind, sest usun, et Sa suudad ja loodan näha Sinu imet meie peres.
Aamen.
Kui soovid kogeda isa armastust, võta meiega kodulehe teel ühendust.
Peale pausi veel mõned lood; sh.Jamaica muusika Osmond Collins'ilt.
"Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust kõigi rahvaste ees." Jesaja 61:11
"Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas, see hoiab selle igaveseks eluks. Joh.12:24-25
Me saade hakkab lõpule jõudma,
kuid selle lõpetab mees, kes on oma muusiažanri tipus.
Osmond Collins ja laul "Ülendatud"
Kohtumiseni!
Tõlge: Anne-Ly Raukas